CELEX: C2005/093/13
Language: da
Date: 2005-04-16 00:00:00
Title: Sag C-34/05: Anmodning om præjudiciel afgørelse forelagt ved afgørelse truffet den 26. januar 2005 af College van Beroep voor het bedrijfsleven i sagen Maatschap J. en G.P. en A. Schouten mod Minister van Landbouw, Natuur en Voedselskwaliteit

16.4.2005   
            
            
               DA
            
            
               Den Europæiske Unions Tidende
            
            
               C 93/7
            
         Anmodning om præjudiciel afgørelse forelagt ved afgørelse truffet den 26. januar 2005 af College van Beroep voor het bedrijfsleven i sagen Maatschap J. en G.P. en A. Schouten mod Minister van Landbouw, Natuur en Voedselskwaliteit
   (Sag C-34/05)
   (2005/C 93/13)
   Processprog: nederlandsk
   Ved afgørelse truffet den 26. januar 2005, indgået til Domstolens Justitskontor den 31. januar 2005, har College van Beroep voor het bedrijfsleven i sagen Maatschap J. en G.P. en A. Schouten mod Minister van Landbouw, Natuur en Voedselskwaliteit forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Skal artikel 12, stk. 2, litra b), i forordning (EF) nr. 1254/1999 (1) og artikel 2, stk. 1, litra c), i forordning (EØF) nr. 3887/92 (2) fortolkes således, at et areal, der angives som foderareal, ikke kan anses for at være »til rådighed«, allerede såfremt der på noget tidspunkt i den relevante periode har stået vand på arealet?
            
         
               2.
            
            
               Såfremt spørgsmål 1 besvares bekræftende, er disse bestemmelser da bindende, navnlig med hensyn til de deraf følgende konsekvenser?
            
         
               3.
            
            
               Såfremt spørgsmål 1 besvares benægtende, hvilket kriterier gælder der da for afgørelsen af, om et areal, der er angivet som foderareal, og hvorpå der midlertidigt har stået vand, kan anses for at være »til rådighed« som omhandlet i artikel 12, stk. 2, litra b), i forordning (EF) nr. 1254/1999 og artikel 2, stk. 1, litra c), i forordning (EØF) nr. 3887/92?
            
         
      (1)  Rådets forordning (EF) nr. 1254/1999 af 17.5.1999 om den fælles markedsordning for oksekød (EFT L 160, s. 21).
   
      (2)  Kommissionens forordning (EØF) nr. 3887/92 af 23.12.1992 om gennemførelsesbestemmelser for det integrerede system for forvaltning og kontrol af visse EF-støtteordninger (EFT L 391, s. 36).